Diari Oficial de la Generalitat Valenciana


Sumari del DOGV 7653, del 09-11-2015 (2015/9022)

ACORD de 6 de novembre de 2015, del Consell, pel qual autoritza l'aprovació d'un expedient d'enriquiment injust i la imputació, amb càrrec al Pressupost de la Generalitat de l'exercici 2015, de les obligacions contretes durant l'exercici 2014.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7653

Data del DOGV
:   09-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9022


Data del document
:   06-11-2015

Organisme emissor
:   Presidència de la Generalitat

Tipus de document
:   Acord

ACORD de 6 de novembre de 2015, del Consell, pel qual autoritza l'aprovació d'un expedient d'enriquiment injust i la imputació, amb càrrec al Pressupost de la Generalitat de l'exercici 2015, de les obligacions contretes durant l'exercici 2014.  
 [2015/9022]  
El Consell, en la reunió del dia 6 de novembre de 2015, va adoptar l'acord següent:  
La Conselleria de Governació i Justícia va tramitar un expedient de rescabalament a favor de l'empresa Netalia Raspeig, SL, pel servei de neteja de les seus de la unitat del Cos Nacional de Policia adscrita a la Comunitat Valenciana, prestat en la seu d'Alacant durant els mesos de novembre de 2014 a març de 2015 i per un import de 6.259,25 euros, IVA inclòs, i en la seu de Castelló durant els mesos de gener a març de 2015 i per un import de 3.466,65 euros, IVA inclòs; expedient que porta la seua causa de la necessitat d'atendre el compliment de les obligacions econòmiques de la Generalitat, en haver rebut aquesta, satisfactòriament, els respectius serveis prestats.  
  
D'acord amb el Decret 7/2015, de 29 de juny, del president de la Generalitat, que determina les conselleries en què s'organitza l'administració de la Generalitat, i amb el Decret 103/2015, de 7 de juliol, del Consell, que establix l'estructura orgànica bàsica de la Presidència i de les conselleries de la Generalitat, s'assignen a la Presidència de la Generalitat les competències en matèria de gestió de la unitat del Cos Nacional de Policia adscrita a la Comunitat Valenciana.   
  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al president de la Generalitat sotmetre a l'aprovació, amb l'autorització prèvia del Consell, l'expedient d'enriquiment injust tramitat per la Conselleria de Governació i Justícia, que tenia la competència referida.  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades dels expedients esmentats requereix l'autorització expressa del Consell, a proposta de la persona titular del departament, amb un informe previ de la Intervenció General de la Generalitat, d'acord amb el que disposa l'article 106 de la llei esmentada.  
En conseqüència, amb l'informe favorable de la Intervenció General de la Generalitat i a proposta del president de la Generalitat, el Consell acorda:  
  
Primer  
Autoritzar l'aprovació, per la Presidència de la Generalitat, de l'expedient d'enriquiment injust a favor de l'empresa Netalia Raspeig, SL, per un import total de 9.725,90 € (nou mil set-cents vint-i-cinc euros amb noranta cèntims), IVA inclòs.  
  
Segon  
Autoritzar la imputació al pressupost corrent de les obligacions contretes durant l'exercici 2014 amb l'empresa Netalia Raspeig, SL, per un import total de 2.503,70 € (dos mil cinc-cents tres euros amb setanta cèntims), IVA inclòs.  
  
Tercer  
Aquest acord es publicarà en el Diari Oficial de la Comunitat Valenciana en el termini màxim de 10 dies, de conformitat amb l'article 39.5 de l'esmentada Llei 1/2015.  
  
València, 6 de novembre de 2015.- La consellera secretària: Mónica Oltra Jarque.